বাড়ছে খাদ্যপণ্যের দাম! বিভিন্ন পণ্যের উপর থেকে শুল্ক কমালেন ট্রাম্প

ওয়েব ডেস্ক : একাধিক দেশের উপর শুল্ক (Tariff) চাপিয়েছেন ডোনাল্ড ট্রাম্প (Donald Trump)। কিন্তু এই সিদ্ধান্ত বিপক্ষে যাচ্ছে মার্কিন প্রেসিডেন্টের। তা বুঝতে পারছেন তিনি। এই শুল্কের জেরে আমেরিকায় বাড়ছে খাদ্যপণ্যের দাম। যার ফলে মানুষের মধ্যে অসন্তোষ তৈরি হচ্ছে। আর এই পরিস্থিতি সামলাতে বেশ কিছু পণ্যের উপর থেকে শুল্ক প্রত্যাহার করলেন ট্রাম্প।

জানা যাচ্ছে, শুক্রবার গরুর মাংস, কফি এবং আম-কলার বেশ কিছু খাদ্যপণ্যের উপর থেকে শুল্ক প্রত্যাহারের কথা জানিয়েছেন মার্কিন প্রেসিডেন্ট। এই সব পণ্যের দাম বাড়তে থাকার কারণে মানুষের মধ্যে যে অসন্তোষের সৃষ্টি হচ্ছিল, তা সামলাতেই এই পদক্ষেপ বলে মনে করা হচ্ছে। এর পাশপাশি শুল্ক কমানো হয়েছে চা, ফলের রস, কোকো, মশলা, কলা, কমলালেবু, টমেটো সহ বেশ কিছু সারের উপর থেকে। এর মধ্যে অনেক পণ্যকেই বিদেশ থেকে আমদানি করতে হয় আমেরিকাকে।

আরও খবর : বছর শেষের আগেই হবে ভারত–আমেরিকা বাণিজ্য চুক্তি?

তবে শুধু পণ্যের দাম বেড়ে য়াওয়া নয়। বরং এর পিছনে রাজনৈতিক দিকটিও দেখছেন অনেকে। সম্প্রতি বেশ কিছু নির্বাচনে শক্তি বেড়েছে ডেমক্র্যাটদের। যেটি এই শুল্ক কমানোর অন্যতম কারণ বলেও মনে করছে রাজনৈতিক মহল।

প্রসঙ্গত, গত এপ্রিল মাস থেকে বিভিন্ন দেশের উপর শুল্ক আরোপ করতে শুরু করেছেন ট্রাম্প (Trump)। প্রথমে দাবি করা হয়েছিল এই শুল্ক বৃদ্ধি মূল্যবৃদ্ধির উপর প্রভাব ফেলবে না। তবে এখন তার উল্টোটাই দেখা যাচ্ছে আমেরিকায় (America)। গরুর মাংসের দাম আমেরিকার রাজনীতির কেন্দ্রবিন্দুতেও পরিণত হয়েছে। বিশেষজ্ঞরা মনে করছেন, মূলত ব্রাজিল থেকে গরুর রফতানি করে থাকে আমেরিকা। কিন্তু তাঁদের উপর অতিরিক্ত শুল্ক এই পণ্যের দাম আমেরিকায় বাড়িয়ে দিয়েছে বলে মনে করছেন সাধারণ মানুষ